 Siyaasi Aadan Axmed Cilmi Dhoolayare oo warbaahinta kula hadlay magaalada Hargeysa ayaa ugu horreyn ka warramay dareenkiisa Madaxweynaha loo doortay JSL Md Muuse Biixi Cabdi, waxaanu yidhi Anagu Xisbiga Waddani Mucaarid baanu nahay oo waanu hambalyeynay Madaxweynaha la doortay, waanu soo dhaweynaynaa oo waanu la shaqaynaynaa, waxaanan si gaar ah ugu hambalyeynayaa inuu dhinac isaga riixo madaxdhaqameedka iyo odeyaashii qabiilka la guurayey oo uu talada ciddii uu door bido iyo caqligiisa uu ku tashado, waxaanan ka rejaynayaa inuu noqdo Madaxweynaha Qaranka ee cid jecleyd iyo cid necbeyd ba, waxaana jeclahay in lagu qiimeeyo oo uu isaguna aanu ku talo galin Madax-dhaqameed yidhaa waanu taageersanahay iyo waanu ka soo horjeednaa inuu waxyaabahaasi uu inaga joojiyo, waayo Dalkan toddobadii sano ee u dambeeyay Qabyaalad iyo Musuqmaasuq ayaa aafeeyey, Madaxweynaha la doortay waa inuu inaga joojiyaa, si uu muddo xilleedkiisa labaad uu ku tartamo waxqabadka Xukuumadiisa ee aanu ku tartamin Madax-dhaqameed iyo qabaail. 